stanford-oval/wikipedia huggingface dataset:
סוכן סמוי (סדרת טלוויזיה)
סרט הטלוויזיה

בשנת 1996 יצא סרט טלוויזיה ברשת ABC בכיכובם של משתתפי הסדרה קן וול, ג'ונתן בנקס וג'ים ביירנס. עלילת הסרט מתעלמת מקורות העונה הרביעית, ובה ויני טרנובה עדיין חי ועסק בהאזנות סתר כעונש על שהיה שעיר לעזאזל של דון איופו בעונה שלישית, וייתכן גם משום שנטש את עמדתו בחקירת וולצ'ק. הוא נדרש להסתנן לשורות הארגון של בוס העולם התחתון פול קלנדר (טד לוין), וכמו סדרת הטלוויזיה גם הפעם הוא נתקל בדילמות הבגידה באלה שאותם למד להכיר.
מאיה לבני

| --- | --- |

מאיה לבני בסיום הצגת החבדניקים
 לידה:  10 ביולי 1997 (בת 27) וייטנאם וייטנאם
 מדינה:  ישראל 
 תקופת הפעילות:  מ-2005
 מקום לימודים:  סל"ה - הסטודיו לאמנויות התיאטרון מיסודו של יורם לוינשטיין 
 פרופיל ב-IMDb
 
מאיה לבני (נולדה ב-10 ביולי 1997) היא שחקנית, מדבבת וזמרת ישראלית.
ביוגרפיה

לבני נולדה בווייטנאם ובגיל שלושה חודשים אומצה והגיעה לישראל. למדה בבית הספר "קמפוס אריסון לאמנויות", בוגרת "המסלול לתיאטרון ומחזות זמר" של עידן ליפר.
קריירה

מגיל 7 החלה להופיע בסדרות והצגות רבות כמו "בית הכלבים" בתפקיד מוש, "יובל המבולבל", "רחוב שמש 22", "חבורת ירון גאון" בתפקיד גלי, "הקלמרים", "פסטיגל גיבורי על", "פסטיגל גיבורי הממלכה האבודה (פנטזיה)", "פסטיגל על הזמן" ועוד.
בנוסף, החלה גם לדבב בצעירותה תפקידים בסדרות וסרטים שונים, ביניהם "ריה והדרקון האחרון" בתפקיד ריה, "משפחת סופר על 2" בתפקיד ויולט, "הקול בראש" בתפקיד ריילי, "הדוב פדינגטון" 1 ו2 בתפקיד ג’ודי, "אומי זומי" בתפקיד מילי, "דוק רופאת צעצועים" בתפקיד דוק, "קונג פו פנדה" בתפקיד נו האי, "רחוב 101 דלמטים" בתפקיד דולי ו-"אבי האטצ’ר" בתפקיד אבי האטצ’ר.
בשנת 2009 שחקה במחזה "היה או לא היה" בבמויו של עמרי ניצן ובמחזמר "אוליבר" בבמויו של משה קפטן. בשנת 2010 שיחקה במחזמר "אנה ומלך סיאם". בין השנים 2008 עד 2015 שיחקה במחזמר "ספר הג'ונגל - חברים לנצח" בבימויו של אמיר פיי גוטמן. החל משנת 2017 משחקת במחזמר "אבניו קיו" בבמויו של עידן ליפר.
בשנת 2013 השתתפה בתוכנית המציאות "אקס פקטור ישראל", שם צלחה את האודישן הראשון עם השיר "אילו יכולתי" של ריקי גל, אך הודחה במחנה האימונים.
החל משנת 2018 משחקת במחזמר "אנני" בבימויו של צדי צרפתי.
בשנת 2019 החלה ללמוד ב"סטודיו למשחק מיסודו של יורם לוינשטיין" והחלה לדבב ב"מגלים צלילים עם לולי". בנוסף, השתתפה בעונה השלישית של התוכנית "צומת מילר" בתפקיד מרלין.
בשנת 2021 גילמה את נעמי בסדרה מאנקיז.
בשנת 2022 גילמה את סו לין בסדרה אינפיניטי. באותה שנה החלה לשחק במחזמר "החבדניקים" בתיאטרון הקאמרי בבימוים של אודי גוטשלק וגלעד קמחי לדובב בסדרה "מיני טף".
פילמוגרפיה > דיבוב

| סדרה/סרט | תפקיד |
| --- | --- |
דוק רופאת צעצועים: דוק
אומי זומי: מילי
אוליביה
נילי וגיל: מינה
וונדי
המופע המוזיקלי של ג'ק: דמויות אורחות
משפחת קוקוריקו: מיקה
דוקי: גבי
הקול בראש: ריילי
סוכן מיוחד אוסו: ילדים
מדלן היפה: ניקול / דאווינה
דינו דנה: שרה
השכן הקסום שלי טוטורו: מאי
משפחת סופר על 2: ויולט
תפודים קטנים: פאף
הרפתקאות בארץ לה לה לופסי: בי
הרפתקאות בארץ לה לה לופסי: מאיה
הרפתקאות בארץ לה לה לופסי: ג׳ודי
באניקולה: מינה
מיני טף: טופי
טופי ומכוניות הפלא: טופי
גועל של מעבדה: פריסטין
רחוב 101 דלמטים: דולי
ספיד רייסר - הדור הבא: לוסי
ריה והדרקון האחרון: ריה
גוסט פורס: צ'ארלי
הרוח ומולי מגי: אנדריאה
מפלצת של מלון: הסדרה: וונדי בלוב
הקאסה-גרנדה: הסרט: דמויות שונות
הקול בראש 2: ריילי
גנוב על החיים: מרגו
פרסים ומועמדויות

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | שחקנית אהובה בסדרת נוער | אינפינטי | מועמדות |
הערות שוליים

1 2 3 4 5 6  יעקב בר-און, ‏מאיה לבני, שאומצה כילדה מוייטנאם, מככבת בקאמרי ורוצה להתרחק מהסטריאוטיפ, באתר מעריב אונליין, 2 באוגוסט 2022
1 2 3 4  מאיה לבני, באתר add-ca.com
↑   ישראל X Factor – מאיה לבני – אילו יכולתי, סרטון בערוץ "The X Factor Israel", באתר יוטיוב (אורך: 02:01)
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מפרץ סואץ

| --- | --- |

 מידע כללי
 מיקום:  ים סוף 
 סוג:  מפרץ 
 מידע נוסף
 מדינות באגן הניקוז:  מצרים 
 קואורדינטות:  28°45′N 33°00′E﻿ / ﻿28.75°N 33°E﻿ / 28.75; 33
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףמפרץ סואץ(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףמפרץ סואץ
 
חלקו הצפוני ביותר של מפרץ סואץ, ובו העיר סואץ כפי שמופיע במפה משנת 1856.
מפרץ סואץ (בערבית: خليج السويس, תעתיק: ח'ליג' אל-סויס) הוא המפרץ המערבי משני המפרצים המתפצלים בקצהו הצפוני של הים האדום, התוחמים ביניהם את חצי האי סיני. המפרץ השני הוא מפרץ אילת במזרח.
אורכו של מפרץ סואץ הוא כ-300 קילומטרים, והוא משתרע לכיוון צפון-מערב. רוחבו נע בין 19 ל-32 קילומטר. בקצהו הצפוני שוכנת העיר סואץ ובה הפתח לתעלת סואץ. בקצה הדרומי הוא מתחבר במיצר "יובל" לים סוף ליד ראס מוחמד. מקובל לקבוע את הגבול בין אפריקה לאסיה באמצע המפרץ.
מפרץ סואץ הוא בקע חדש יחסית, שהחל להיווצר לפני פחות מ-30 מיליון שנה כהמשך של בקע ים סוף, אך התרחבותו נעצרה עם יצירת מפרץ אילת הצעיר והעמוק יותר.
בית הנכים ברחוב מרמורק

| --- | --- |
אין תמונה חופשית
 מידע כללי
 סוג:  דיור מוגן 
 כתובת:  מרמורק 22 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1937
 תאריך פתיחה רשמי:  1937 
 תאריך פירוק:  1964 
 
 קואורדינטות:  32°04′16″N 34°46′51″E﻿ / ﻿32.071208167809°N 34.78091099218°E﻿ / 32.071208167809; 34.78091099218
  (למפת תל אביב מוגדלת) בית הנכים ברחוב מרמורק(למפת תל אביב רגילה) בית הנכים ברחוב מרמורק(למפת גוש דן רגילה) בית הנכים ברחוב מרמורק(למפת גוש דן מוגדלת) בית הנכים ברחוב מרמורק
 
ההרס בבית האינוולידים לאחר ההפצצה ב־12 ביוני 1941. מבט מזרחה אל רחוב מרמורק.
בית הנכים ברחוב מרמורק פעל בשנים 1937–1964. בהפצצה של מטוסי וישי על תל אביב בחודש יוני 1941, נהרגו 13 מתושבי הבית.
היסטוריה

בית הנכים, שנקרא בתחילה בית האינולידים, נוסד בשנת 1937 על ידי אנשים פרטיים. תחילה הוא פעל כסניף של מושב הזקנים, ובהמשך עבר לדירה שכורה בנווה שלום, שהיה בה מקום רק לכארבעה נכים .
בשנת 1938 עבר בית האינולידים לבניין ברחוב מרמורק 22 בשכונת שפאק.  את האדמה לבית רכשה חוה ישראלסון בתחילת שנות העשרים. על המגרשים שרכשה בנו היא ובעלה ישראל ישראלסון שני בתים צמודים, ברחוב מרמורק 20 ו 22. ישראל ישראלסון, שהיה נכה בעצמו, והפסיד את ההון שצבר בהולנד מולדתו, מסר ב-1938 את הבניין כדי שישמש בית נכים,  בו יזכה הוא עצמו לטיפול.  כמו כן התחייב למסור את הבניין לעיריית תל אביב, לאחר מותו. ישראלסון התנה את התרומה בכך שבבניין יפעל בית כנסת שינציח אותו ואת אשתו, והמתפללים יתפללו לעילוי נשמתם. בשנת 1939 התרחב המוסד לבניין סמוך ברחוב מרמורק ובהמשך סופח למוסד מבנה שלישי.
ב-12 ביוני 1941, לאחר חצות, הופצצה תל אביב על ידי מטוסים צרפתיים מכוחות ממשלת וישי. בהפצצה זו נהרגו 13 אנשים בבית האינואלידים ברחוב מרמורק. לאחר שלא נמצא מבנה אחר לשיכון השוהים במוסד, הנהלת המוסד העבירה את הנכים אל הבניין שנפגע פחות בהפצצה ושיקמה את חלק מהבניין לאחר ההפצצה אך התקשתה בגיוס הכסף הנדרש להשלמת התיקונים.
בשנת 1944 הוקמה ועדת חקירה שהציעה תיקונים בהנהלת המוסד. בשנת 1945 ביקשה הנהלת המוסד להעבירו למקום אחר משום שהוא מפריע לשכנים ורעש השכנים מפריע לו.
ב-1 בנובמבר 1952 עבר בית הנכים לרשות עיריית תל אביב יפו. בשנות ה-50 הוחלט שיש לפנות את המוסד ובמשך השנים נעשו מאמצים למצוא לו תחליף. בשנת 1955 בקשה הנהלת המוסד הקצאה של שטח באזור רמת אביב לצורך בניית מבנה חדש. עירית תל אביב שלמה לממשלת ישראל עבור מבנה לבית הנכים, אך הממשלה העבירה את המבנה למטרה אחרת. בשנת 1959 עלתה כוונה לפנות את בית הנכים למבנה של בית החולים ליולדות שיפונה עם פתיחת בית חולים איכילוב, אך תוכנית זאת לא יצאה אל הפועל. בשנת 1960 הוסכם עם מלב"ן שהקשישים יועברו למוסדותיו, ואלו הועברו בפברואר 1961. אולם הנכים נותרו בבית הנכים בלי פתרון.
באוגוסט 1964 נסגר בית הנכים והשוהים בו הועברו למוסד בגבעת השלושה שהועבר מידי מלב"ן לידי עירית תל אביב יפו.
בשנת 1966 נהרס הבניין ובמקומו הוקם, בשנת 1993, בית כנסת.
נפגעי ההפצצה

בהפצצה של בית הנכים נהרגו 12 מהשוהים במוסד. לאחר מספר ימים מת יוסף ברונשטין מפצעיו ומנין ההרוגים עלה ל-13.
הערות שוליים

1 2  בית האינואלידים לפני הרחבה, דבר, 9 בנובמבר 1939
1 2  דני רכט, בית האינוולידים / בית הכנסת מרמורק, באתר האנציקלופדיה העירונית "תל.אביב.פדיה"
↑  בית לנכים בתל אביב, דבר, 18 בדצמבר 1938
↑  מניין מתפללים נאבקים נגד פינוי בית־כנסת בתל־אביב, מעריב, 24 ביוני 1965
↑  בית הנכים בתל אביב דורש את עזרת היישוב, דבר, 26 בפברואר 1947
↑  הפצצה זדונית של תל אביב וחיפה, אמר, 12 ביוני 1941
הפצצות הלילה בתל אביב וחיפה, דבר, 13 ביוני 1941
↑  בית הנכים יוקם מחדש, הארץ, 20 ביוני 1941
↑  תנו יד להשלמת בית הנכים, הארץ, 2 ביוני 1942
↑  לקראת תיקונים בהנהלת בית הנכים בת"א, הַבֹּקֶר, 8 באוגוסט 1944
↑  בית הנכים בתל־אביב יועבר למקום אחר, הצופה, 24 באפריל 1945
↑  בית הנכים לרשות עירית ת"א, דבר, 4 בנובמבר 1952
↑  ייבנה בית נכים בת"א למאה איש, דבר, 27 בינואר 1955
↑  תכניות לעתיד, חרות, 10 בספטמבר 1958
↑  תכניות א. שכטרמן זכו לאישור, חרות, 16 ביולי 1959
↑  החלה ההעברה של בית הנכים בת"א, דבר, 23 בפברואר 1961
↑  בית הנכים העירוני, חרות, 21 בנובמבר 1961
↑  נסגר בית הנכים ברח' מרמורק, הַבֹּקֶר, 1 בספטמבר 1964
↑  בימים אלה (תמונה), מעריב, 23 במרץ 1966
הוצע לבנות בית כנסת חדש ליד היכל התרבות בת"א, מעריב, 24 באפריל 1968
↑  הלוית חללי בית האינוואלידים, הארץ, 13 ביוני 1941; המשך
↑  יוסף ברונשטין, דבר, 15 ביוני 1941
2005 בטלוויזיה

| 0 | 1 | 2 | 3 |
| --- | --- | --- | --- |
|  |  | 2005  בטלוויזיה |  |
< · 2003 · 2004 — 2005 — 2006 · 2007 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2005 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו.
12 במאי – תחרות האירוויזיון התקיימה בקייב שבאוקראינה. בתחרות זכתה יוון, עם השיר "My Number One" ("מספר אחד שלי") בביצוע הזמרת היוונייה-שוודית הלנה פפאריזו.
סדרות ותוכניות טלוויזיה חדשות ב-2005

פרק זה לוקה בחסר. אנא תרמו לוויקיפדיה ו.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2005. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 2005.
| תאריך עלייה לשידור | שם הסדרה | סוגה | רשת השידור המקורית |
| --- | --- | --- | --- |
| 3 בינואר | הלייט לייט שואו בהנחיית קרייג פרגוסון (אנ') | תוכנית אירוח, מערכונים | CBS |
| 9 בינואר | זואי 101 | דרמה קומית לנוער | ניקלודיאון |
| 6 בפברואר | אבא אמריקאי | אנימציה, קומדיית מצבים | פוקס |
| 20 בפברואר | רובוט צ'יקן | הנפשה למבוגרים, מערכונים, הומור שחור, סאטירה, הומור סוריאליסטי, פרודיה | Adult Swim |
| 21 בפברואר | אווטאר | פעולה, הרפתקאות, דרמה קומית, פנטזיה | ניקלודיאון |
| 18 במרץ | החיים היפים של זאק וקודי | קומדיית מצבים לילדים | ערוץ דיסני |
| 24 במרץ | המשרד | מוקומנטריה, קומדיה, קומדיית קרינג' | NBC |
| 27 במרץ | האנטומיה של גריי | דרמה רפואית, דרמה רומנטית, מלודרמה | ABC |
| 30 במאי | מטבחי הגיהנום | תוכנית מציאות, תוכנית בישול | Fox |
| 1 ביוני | רוקדים עם כוכבים | תוכנית מציאות | ABC |
| 13 ביוני | המפענחת | דרמת פשע, דרמה משטרתית | TNT |
| 4 באוגוסט | פילדלפיה זורחת | קומדיית מצבים, קומדיה שחורה, סאטירה | FX |
| 8 באוגוסט | העשב של השכן | קומדיה שחורה, דרמה קומית, סאטירה | שואוטיים |
| 29 באוגוסט | נמלטים | דרמת פשע, פעולה, מותחן | פוקס |
| 13 בספטמבר | בונז | דרמה משטרתית | פוקס |
| 13 בספטמבר | על טבעי | פעולה, הרפתקאות, דרמה, פנטזיה, אימה, מסתורין | The WB |
| 19 בספטמבר | איך פגשתי את אמא | קומדיית מצבים, קומדיה רומנטית, דרמה קומית | CBS |
| 20 בספטמבר | קוראים לי ארל | קומדיית מצבים | NBC |
| 22 בספטמבר | כולם שונאים את כריס | קומדיית מצבים | UPN |
| 22 בספטמבר | מחשבות פליליות | דרמה משטרתית, דרמת פשע, מסתורין | CBS |
| 23 בספטמבר | הלוחשת לרוחות | דרמה, על-טבעי, פנטזיה | CBS |
| 17 באוקטובר | הקולבר ריפור | קומדיה, סאטירה, תוכנית אירוח | קומדי סנטרל |
| 27 בדצמבר | בן 10 | אנימציה, פעולה, הרפתקאות, מדע בדיוני, גיבורי-על | Cartoon Network |
"הקולבר ריפור"
צוות השחקנים הראשי של "איך פגשתי את אמא"
צוות השחקנים הראשי של "המשרד"
סדרות ותוכניות בולטות שבוטלו או הסתיימו ב-2005

פרק זה לוקה בחסר. אנא תרמו לוויקיפדיה ו.
נפטרו

פרק זה לוקה בחסר. אנא תרמו לוויקיפדיה ו.
23 בינואר – ג'וני קרסון, מנחה טלוויזיה אמריקאי (נולד ב-1925)
24 בנובמבר – נוריוקי "פאט" מוריטה, שחקן יפני-אמריקאי (נולד ב-1932)
10 בדצמבר – ריצ'רד פריור, סטנדאפיסט, שחקן ותסריטאי אפרו-אמריקני (נולד ב-1940)
פרסים

פרק זה לוקה בחסר. אנא תרמו לוויקיפדיה ו.
ראו גם

2005 בטלוויזיה בישראל
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
ג'וני קרסון
ברכה שפירא

| --- | --- |

פרופ' ברכה שפירא-ראש מחלקת הנדסת מערכות מידע באוניברסיטת בן-גוריון
 לידה:  22 במרץ 1963 (בת 61)
 ענף מדעי:  מדעי המחשב-הנדסת מערכות מידע
 מקום מגורים:  ישראל
 מוסדות:  אוניברסיטת בן-גוריון בנגב (1 באוקטובר 2000) 
 תרומות עיקריות
 לוחמת סייבר, אחזור מידע, סינון מידע והאינטגרציה ביניהם באמצעות מערכות לומדות
 
ברכה שפירא (נולדה ב-22 במרץ 1963 בתל אביב) היא פרופסור מן המניין בחוג להנדסת מערכות מידע באוניברסיטת בן-גוריון והייתה ראש המחלקה להנדסת תוכנה משנת 2011 עד 2017 וחברה בוועדה לתכנון ולתקצוב.
ביוגרפיה

שפירא נולדה ב-22 במרץ שנת 1963 בישראל ומתגוררת בבאר שבע.
 היא סיימה את התואר הראשון במוזיקולוגיה ומדעי המחשב באוניברסיטת בר-אילן בשנת 1986. באותה עת, חשבה שתהיה פסנתרנית ומדעי המחשב למדה על-מנת להתפרנס.
עם סיום התואר הראשון עבדה כמתכנתת, בין היתר, בחברת "טלרד" כמתכנתת מערכות ובמקביל כתחביב למדה לתואר שני. את התואר השני במדעי המחשב סיימה באוניברסיטה העברית בשנת 1994. לאחר כמה שנים בתעשייה, בשנת 1995, עם תחילת הדוקטורט, החליטה לחזור לאקדמיה היות שהמחקר נגע ללבה יותר מאשר העבודה בתעשייה.
תואר הדוקטורט הוענק לה בשנת 1999 מאוניברסיטת בן-גוריון אשר בנגב, בהנחייתו של פרופסור פרץ שובל. את הפוסט-דוקטורט עשתה באוניברסיטת ראטגרס בארצות הברית בקבוצת המחקר של פרופסור פול קנטור בתחום של מערכות פרסונליזציה.
בשנת 2023 נבחרה על ידי ראשי האוניברסיטאות לכהן כנציגת האוניברסיטאות בות"ת.
מתגוררת בבאר שבע, נשואה לאביגדור ואם לחמישה ילדים.
עבודתה האקדמית

המחקר של פרופ' ברכה שפירא בדוקטורט עסק במודל לאפיון אוטומטי של קבוצות משתמשים לצורך סינון חכם של דואר אלקטרוני. 

בהמשך השתתפה שפירא במחקר שזיהה באופן אוטומטי קבוצות משתמשים ברשת, ובפרט קבוצות של טרוריסטים, על-פי התנהגות הגלישה שלהם.
פרופ' שפירא פיתחה יחד עם פרופסור יובל אלוביץ שיטה להגנה על משתמשים מפני מעקב אחר התנהגותם ברשת.
לשפירא עבודות אקדמיות נוספות בתחום אבטחת סייבר, כריית מידע, פרטיות, פרסונליזציה ומערכות לומדות. 
 למשל, בתחום הפרסונליזציה עוסקת שפירא, בין היתר, עם פרופילים של משתמשים עבור האדם היחידני או עבור קבוצה של משתמשים ככלי לשיפור אפקטיביות ויעילות של מערכות ועל ידי כך שביעות הרצון של המשתמשים גדלה. הכלול במחקריה הם אלגוריתמים לשיפור התאמה אישית של שירותי חדשות. 

שפירא, בעבר ובהווה, משמשת כחברת ועדה של כנסים רבים ובהם, ECIS 2014 , IEEE CBI . 

בנוסף, פרופ' ברכה שפירא משמשת כמבקרת עבור כתבי עת והכלול בהם, ACM TIST , JASIST .
כמו כן, שפירא משמשת כחברה באיגודים מדעיים ומקצועיים, כגון, ACM או IEEE.
עבודתה האקדמית > נושאי מחקר

תחומי המחקר של פרופ' שפירא עוסקים בפרסונליזציה, אבטחת סייבר, תאוריית אחזור מידע, מנועי חיפוש והקשר בין אחזור מידע למערכות לומדות.
עבודתה האקדמית > מאמרים ופרסומים

פרופ' ברכה שפירא השתתפה בכתיבת מעל 100 מאמרים שהתפרסמו בכנסים ובכתבי עת בתחום מערכות מידע ומאמריה צוטטו למעלה מ-1,800 פעמים.
פרסים והוקרה

2005 - בפרס המאמר הטוב ביותר בנושא שיפור הפרטיות של לקוחות בעת חיפוש של מוצרים ושירותים באינטרנט יחד עם שותפיה פרופ' יובל אלוביץ' וד"ר חנן גלזר.
2009 - פרס על הצטיינות במחקרה מטעם הקרן של Marc Rich לחינוך, תרבות ורווחה.
2011 - בפרס המאמר הטוב ביותר בתחום מערכות מידע של JAIS עם שני שותפיה עופר ארזי וננדי קומר.
הערות שוליים

↑  אתר הכנס
↑  אתר הכנס
↑  אתר כתב העת
↑  אתר כתב העת
↑  ACM – Association for Computer Machinery
↑  IEEE
↑  חושב באמצעות Google Scholar
↑  תקציר של המאמר Enhancing customer privacy while searching for products and services on the world wide web
↑  הצהרת הפרס
↑  פרס מאמר טוב ביותר של JAIS
↑  תקציר של המאמר A Theory-Driven Design Framework for Social Recommender Systems
| --- | --- |
בקרת זהויות :  NLI: 987007267947805171  dblp: 74/6180  GND: 1091589828  ISNI: 0000 0003 8556 0199  LCCN: nb2008012319  ORCID: 0000-0003-4943-9324  SUDOC: 190628863  VIAF: 210753762   WorldCat (עם VIAF): 210753762
מסגד אל-נוזהא

| --- | --- |

 מידע כללי
 סוג:  מסגד 
 כתובת:  שדרות ירושלים 82 
 מיקום:  יפו 
 מדינה:  ישראל 
 הקמה ובנייה
 תקופת הבנייה:  ?–1933
 תאריך פתיחה רשמי:  1933 
 
 קואורדינטות:  32°02′49″N 34°45′30″E﻿ / ﻿32.047035496202°N 34.758231500286°E﻿ / 32.047035496202; 34.758231500286
  (למפת גוש דן מוגדלת) מסגד אל-נוזהא(למפת גוש דן רגילה) מסגד אל-נוזהא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסגד אל-נוזהא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסגד אל-נוזהא
 
מסגד אל-נוזהא הוא מסגד בשדרות ירושלים 82 ביפו. המסגד נבנה ב-1933 בכספי תרומתו של חאג' עלי חמיס שקנה את המגרש באזור שנחשב לשכונת יוקרה לבעלי הון. אמנם היו הצעות לתרומות נוספות, אך חאג' עלי חמיס התעקש לשאת בכל ההוצאות בעצמו. בשנים 1948-1960 המסגד שימש את בית הדין השרעי של יפו, ובשנות ה-70 עיריית תל אביב-יפו הפעילה בו גם ספרייה בערבית. המבנה ננטש שוב ב-1980, ונפתח כמסגד ב-1984. ב-1997 נערך שיפוץ במסגד על ידי האדריכל ג'יל ברטו. המסגד פעיל גם כיום, ושופץ בשנת 2016 ביחד עם סביל שהוקם בכניסה אל המסגד.
פיגוע הירי

ב-1 באוקטובר 2024 התרחש פיגוע ירי בסמוך למסגד. סמוך לשעה 19:00 נכנסו שני המחבלים למסגד, ובחדר השירותים שבו הוציאו מתרמילם רובה וסכין. הם הורו לשוהים במסגד שלא לצאת ממנו או שימותו. באי המסגד התקשרו מייד למשטרה להודיע על כך. המחבלים יצאו מהמסגד ועלו לרכבת הקלה, ולאחר שירדו ממנה פתחו בירי, ורצחו כשבעה אנשים ופצעו עוד כ-15. כוחות של משטרת ישראל ויחידת הלוט"ר סרקו את האזור לאחר הפיגוע ופרצו למסגד, בחשד שיש בו מעורבים בפיגוע. כשעתיים לאחר הפיגוע איים השר לביטחון לאומי איתמר בן גביר להרוס את המסגד ככל שיתברר קשר ביניהם. בעקבות זאת חשפה משטרת ישראל הקלטה של מתפלל מהמסגד שדיווח על הפיגוע. האימאם של המסגד, השייח' מוחמד מחאמיד סיפר כי המחבל איים לירות בראש של מתפללים שיעזבו את המסגד, וכי הם דיווחו למשטרה ברגע שהוא עזב את המסגד. כתגובה להתרחשות, פורום תג מאיר קיים תפילה משותפת במקום.
הערות שוליים

↑  https://makom.hamoreshet.org.il/landmark/misgad-el-nozha/
↑  תיעוד השיחה מהמסגד ביפו למוקד המשטרה שבה דיווחו על האירוע
↑  ליאור אוחנה, וכתבי ynet, נכנסו למסגד, איימו על מתפללים - ואז החלו במסע ההרג: כך אירע הפיגוע ביפו, באתר ynet, 2 באוקטובר 2024;
ליאור אוחנה, מורן אזולאי, בן גביר איים בהרס המסגד ביפו, המתפללים שלא חשודים בטבח: "הוא בא להפיץ שנאה", באתר ynet, 2 באוקטובר 2024
1 2  ליאור אוחנה, מורן אזולאי, בן גביר איים בהרס המסגד ביפו, המתפללים שלא חשודים בטבח: "הוא בא להפיץ שנאה", באתר ynet, 2 באוקטובר 2024
↑  יהושע בריינר, המשטרה בצעד חריג מפרסמת את תיעוד השיחה מהמסגד ביפו למוקד המשטרה, 3 באוקטובר 2024
↑  ליאור אוחנה, חסן שעלאן, "נכנס עם M-16 ואיים להרוג": כך נשמעה השיחה מהמסגד, שבן גביר איים להרוס, באתר ynet, 3 באוקטובר 2024
↑  https://www.tag-meir.org.il/אירוע-סולידריות-במסגד-אל-נוזהא-ביפו-או/
2002 בטלוויזיה

| 0 | 1 | 2 | 3 |
| --- | --- | --- | --- |
|  |  | 2002  בטלוויזיה |  |
< · 2000 · 2001 — 2002 — 2003 · 2004 · >
כל ערכי השנים בטלוויזיה במאה ה-20 · כל ערכי השנים בטלוויזיה במאה ה-21 · פורטל הטלוויזיה
בערך זה מצוינים אירועים בולטים שהתרחשו במהלך שנת 2002 ונוגעים לעולם הטלוויזיה.
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
28 בינואר – תחילת שידוריו של ערוץ 10 בישראל, אשר היה ערוץ הטלוויזיה המסחרי השני במדינה.
5 במאי – תחרות האירוויזיון התקיימה בטאלין שבאסטוניה. בתחרות זכתה לטביה, עם שירה של מריה נאומובה של "I Wanna".
סדרות ותוכניות טלוויזיה חדשות ב-2002

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2002. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו קטגוריה:סדרות טלוויזיה אמריקאיות שעלו לשידור בשנת 2002.
| תאריך עלייה לשידור | שם התוכנית / סדרה | סוגה | רשת השידור המקורית |
| --- | --- | --- | --- |
| 5 במרץ | משפחת אוסבורן (אנ') | תוכנית מציאות | MTV |
| 12 במרץ | המגן | דרמת פשע | FX |
| 25 במרץ | הרווק | תוכנית מציאות | ABC |
| 2 ביוני | הסמויה | דרמה | HBO |
| 7 ביוני | קים פוסיבול | הנפשה לילדים, פעולה, קומדיה, ריגול | ערוץ דיסני |
| 11 ביוני | אמריקן איידול | תוכנית מציאות | Fox |
| 12 ביולי | מונק | דרמה קומית-משטרתית, מסתורין | USA Network |
| 20 ביולי | ג'ימי ניוטרון | אנימציה, קומדיה, מדע בדיוני, הרפתקאות | ניקולודיאון |
| 16 בספטמבר | ד"ר פיל | תוכנית אירוח | סינדיקציה |
| 16 בספטמבר | אוורווד | דרמה | The WB |
| 20 בספטמבר | אחיות או לא להיות | קומדיית מצבים | The WB |
| 20 בספטמבר | פיירפליי | פעולה, מדע בדיוני, מערבון | Fox |
| 26 בספטמבר | CSI: מיאמי | דרמה משטרתית, מדע פופולרי | CBS |
| 26 בספטמבר | ללא עקבות | דרמה | CBS |
| 11 בדצמבר | אקסטרים מייקאובר (אנ') | תוכנית מציאות | ABC |
סדרות חדשות ששודרו ב-2002 ברשתות הטלוויזיה האמריקניות בשעות הפריים טיים
בישראל
במדינות אחרות
סדרות ותוכניות בולטות שבוטלו או הסתיימו ב-2002

18 בינואר – משודר הפרק האחרון של "בגבולות המסתורין".
17 בפברואר – משודר הפרק האחרון של "ג'קאס".
30 באפריל – משודר הפרק האחרון של "ספין סיטי".
30 באפריל – משודר הפרק האחרון של "דארמה וגרג".
3 במאי – משודר הפרק האחרון של "מלאך שחור".
14 במאי – משודר הפרק האחרון של "רוזוול".
19 במאי – משודר הפרק האחרון של "תיקים באפלה" (הסדרה תחודש בשנת 2016).
20 במאי – משודר הפרק האחרון של "אלי מקביל".
22 במאי – משודר הפרק האחרון של "פליסיטי".
| תאריך שידור הפרק האחרון | שם הסדרה | רשת השידור | שנת עלייה לשידור |
| --- | --- | --- | --- |
| ינואר | סיטי טאוור | ערוץ 2 | 2001 |
| 9 ביוני | לחיי האהבה | HOT3 | 2001 |
| 30 באוגוסט | שידורי המהפכה | ערוץ 2 | 2002 |
נולדו

5 בפברואר – דייוויס קליבלנד, שחקן טלוויזיה וכוכב דיסני אמריקאי
8 באפריל – סקיי ג'קסון, שחקנית ויוטיוברית אמריקאית
16 באפריל – סיידי סינק, שחקנית אמריקאית
4 במאי – טיילור מלכוב, זמרת, שחקנית, דוגמנית ומנחת טלוויזיה ישראלית.
2 ביוני – מדיסון הו, שחקנית אמריקאית
24 ביולי – בנג'מין פלורס ג'וניור, שחקן וראפר אמריקאי
6 בספטמבר – אשר אנג'ל, שחקן קולנוע וטלוויזיה אמריקאי-יהודי
8 בספטמבר – גאטן מאטרצו, שחקן וזמר אמריקאי
27 בספטמבר – ג'נה אורטגה, שחקנית אמריקאית
27 בספטמבר – קים אור אזולאי, שחקנית, מנחת טלוויזיה, בלוגרית אופנה, דוגמנית ומעצבת אופנה ישראלית
30 בספטמבר – מאדי זיגלר, שחקנית, רקדנית ודוגמנית אמריקאית
23 בדצמבר – פין וולפהארד, שחקן ומוזיקאי קנדי-יהודי
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
22 בפברואר – צ'אק ג'ונס, מיוצרי הלוני טונס ואישיות חשובה בהיסטוריה של הטלוויזיה (נולד ב-1912)
פרסים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

2002 בטלוויזיה בישראל
הערות שוליים

| שנים בטלוויזיה |
| --- | --- | --- |
| המאה ה-20 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
כרזה מתוך קמפיין עליית הערוץ לאוויר